CELEX: 32017R1354
Language: et
Date: 2017-07-20 00:00:00
Title: Komisjoni rakendusmäärus (EL) 2017/1354, 20. juuli 2017, millega reguleeritakse direktiivi 2014/53/EL artikli 10 lõikes 10 sätestatud teabe esitamist (EMPs kohaldatav tekst )

21.7.2017   
            
            
               ET
            
            
               Euroopa Liidu Teataja
            
            
               L 190/7
            
         KOMISJONI RAKENDUSMÄÄRUS (EL) 2017/1354,
   20. juuli 2017,
   millega reguleeritakse direktiivi 2014/53/EL artikli 10 lõikes 10 sätestatud teabe esitamist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta direktiivi 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ, (1) eriti selle artikli 10 lõiget 10 ja artikli 45 lõiget 2,
   ning arvestades järgmist:
   
               (1)
            
            
               Direktiivi 2014/53/EL artikli 10 lõikes 10 on sätestatud, et kui kasutuselevõtt on piiratud või kasutamislubade kohta on juba nõuded kehtestatud, peab pakendil esitatud teabe põhjal olema võimalik kindlaks teha liikmesriik või asjakohase liikmesriigi territooriumil asuv piirkond, kus sellised kasutuselevõtupiirangud või kasutamisloaga seonduvad nõuded kehtivad, ja et kõnealune teave peab sisalduma raadioseadmega kaasasolevates juhistes.
            
         
               (2)
            
            
               Direktiivi 2014/53/EL artikli 10 lõike 10 kohaselt võib komisjon vastu võtta artikli 10 lõikes 10 sätestatud teabe esitamist reguleerivaid rakendusakte.
            
         
               (3)
            
            
               Nimetatud rakendusaktid võetakse vastu kooskõlas direktiivi 2014/53/EL artikli 45 lõikes 2 osutatud nõuandemenetlusega.
            
         
               (4)
            
            
               Käesolevas määruses sätestatud meetmed on kooskõlas direktiivi 2014/53/EL artikli 45 kohaselt asutatud telekommunikatsiooniseadmete vastavushindamise ja turujärelevalve komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega reguleeritakse direktiivi 2014/53/EL artikli 10 lõikes 10 esitatud teabe esitamist ja seda kohaldatakse ainult raadioseadmete suhtes, mille suhtes kehtivad vähemalt ühes liikmesriigis kasutuselevõtupiirangud või kasutamisloaga seonduvad nõuded.
   Artikkel 2
   1.   Kui raadioseadmete suhtes kehtivad direktiivi 2014/53/EL artikli 10 lõike 10 kohaselt kasutuselevõtupiirangud või kasutamisloaga seonduvad nõuded, peab raadioseadmete pakendil olema nähtaval kohal ja loetavalt märgitud:
   
               a)
            
            
               I lisa kohane piktogramm või
            
         
               b)
            
            
               sõnad „Piirangud või nõuded“ keeles, mis on lõppkasutajate jaoks kergesti arusaadav ning mille on kindlaks määranud asjaomane liikmesriik, sellele järgnevad nende liikmesriikide lühendid vastavalt II lisas sätestatule, kus sellised piirangud ja nõuded on olemas.
            
         2.   Kui direktiivi 2014/53/EL artikli 10 lõike 10 kohaselt kehtivad raadioseadmete suhtes kasutuselevõtupiirangud või kasutamisloaga seonduvad nõuded, peavad raadioseadmega kaasasolevad juhised sisaldama lõppkasutajate jaoks kergesti arusaadavas keeles, mille on kindlaks määranud asjaomane liikmesriik, nende liikmesriikide ja liikmesriikides asuvate geograafiliste piirkondade loetelu, kus sellised piirangud ja nõuded kehtivad, samuti asjaomases liikmesriigis ja liikmesriikides asuvates asjaomastes geograafilistes piirkondades kohaldatavate piirangute ja nõuete liike.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas ja seda hakatakse kohaldama 2018. aasta 9. augustist.
   Raadioseadmeid, mis lastakse turule pärast 2017. aasta 8. augustit ja mis vastavad käesolevale määrusele, peetakse direktiivi 2014/53/EL artikli 10 lõikele 10 vastavaks.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 153, 22.5.2014, lk 62.
   
      I LISA
      
         Piktogramm
      
      
               
                  1.
               
               
                  Piktogramm esitatakse tabeli kujul.
               
            
               
                  2.
               
               
                  Piktogramm sisaldab järgmist märki:
                  
                     
               
            
               
                  3.
               
               
                  Piktogrammis märgitakse ka lõikes 2 osutatud märgi all või kõrval nende liikmesriikide lühendid vastavalt II lisas sätestatule, kus kehtivad kasutuselevõtupiirangud või kasutamisloaga seonduvad nõuded.
               
            
               
                  4.
               
               
                  Piktogramm ja selle sisu võivad varieeruda (nt värvus, täidetud sümbol või piirjooned, joone paksus), tingimusel, et need on nähtavad ja loetavad.
               
            
               
                  5.
               
               
                  Piktogrammi näited:
                  
                              
                                 
                           
                        
                              ES
                           
                           
                              LU
                           
                           
                              RO
                           
                        
                              CZ
                           
                           
                              FR
                           
                           
                              HU
                           
                        
                              SI
                           
                           
                              DK
                           
                           
                              HR
                           
                        
                              
                                 
                           
                           
                              BG
                           
                           
                              EE
                           
                           
                              BE
                           
                        
            
   
      II LISA
      
         Lühendid
      
      Liikmesriikide lühendid on järgmised:
      Belgia (BE), Bulgaaria (BG), Tšehhi Vabariik (CZ), Taani (DK), Saksamaa (DE), Eesti (EE), Iirimaa (IE), Kreeka (EL), Hispaania (ES), Prantsusmaa (FR), Horvaatia (HR), Itaalia (IT), Küpros (CY), Läti (LV), Leedu (LT), Luksemburg (LU), Ungari (HU), Malta (MT), Madalmaad (NL), Austria (AT), Poola (PL), Portugal (PT), Rumeenia (RO), Sloveenia (SI), Slovakkia (SK), Soome (FI), Rootsi (SE) ja Ühendkuningriik (UK).